***Mariana de la noche*** je meksička telenovela produkcijske kuće Televisa, originalno emitovana tokom 2003 i 2004. godine. Predstavljala je rimejk istoimene telenovele u Venezueli iz 1976. a koja je 1988. ponovno obrađena pod naslovom *Selva María*.

U Srbiji se prikazivala tokom 2004. godine na Televiziji Pink pod naslovom ***Marijana***. U Hrvatskoj se prikazivala na programu HRT pod naslovom ***Ukleta Marijana***.

Sinopsis
--------

Malim rudarskim selom kruže glasine o ukletoj Mariani Montenegro, budući da svi muškarci koji se zaljube u nju kad tad smrtno stradaju. Mariana je romantična djevojka koja sanjari. Ostala je bez majke i živi s ocem Atiliom. Atilio je moćni vlasnik rudnika. Opaka je karaktera kad mu se netko opire. Mariana mu nije prava kći i njegova ljubav prema njoj nadilazi očinsku.
Atilio ima dvije sestre. Isabel je starija, dobra je i mila, a Marianu je odgojila kao svoju kćer. Marcia je mlađa, drska, tašta i stroga prema rudarima. Srce joj je hladno i nikada nije upoznala ljubav sve dok se u selu ne pojavi Ignacio Lugo, mlad i privlačan novinar koji je u selo došao pod lažnim imenom u potrazi za svojim korijenima.
Kad upozna Marianu, Ignacio shvati da nikada neće moći voljeti drugu, a i Mariana se njemu preda svom dušom i tijelom. No Marcia se strastveno zaljubi u Ignacija i njezina ljubomora bukne kad otkrije da su se Ignacio i Mariana tajno vjenčali. Bijesna i očajna Marcia kaže bratu za taj brak i Atilio odlučno želi ubiti Ignacija ne znajući da osuđuje na smrt vlastita sina, plod njegove veze s Lucrecijom, vlasnicom seoskog restorana.

Pa ipak, sudbina spasi Ignacia kada se dogodi nesreća u rudniku, a Atilio biva ozlijeđen. Mariana sazna da Atilio nije njezin otac i užasne se kad sazna da je zaljubljen u nju. Očajna i vjerujući da je doista ukleta, Mariana bježi iz sela noseći Ignaciovo dijete. Marcia se uda za muškarca kojeg ne voli i ostane trudna s njim, ali nakon pobačaja, odluči zavesti Ignacija i uzeti Marianino dijete kojim bi prisilila Ignacija da se vjenča s njom.

Marianina priča je tužna i strastvena, složena i nepredvidljiva drama spletki i mračnih tajna koje vladaju malim selom punim nezaboravnih likova, praznovjerja, glasina i legenda. Baš poput legende o ljepotici koja uvijek nosi crninu, jer je nad njom strašno prokletstvo.

Uloge
-----

| Glumci | Likovi |
| --- | --- |
| Alehandra Baros | Marijana Montenegro / Marijana Lugo Navaro |
| Horhe Salinas | Ignasio Lugo Navaro / Halkon Luna |
| Angelika Rivera | Marsija Montenegro |
| Sezar Evora | Atilio Montenegro |
| Patrisija Navidad | Jadira |
| Rene Strikler | dr Kamilo Gerero |
| Adrijana Fonseka | Karidad "Čači" Montenegro |
| Alma Muriel | Isabel Montenegro |
| Marija Roho | Lukresija |
| Patrisija Rejes | Spindola Marija Lola |
| Hose Karlos Ruiz | Isidoro |
| Roberto Blandon | Ivan Lugo Navaro |
| Maržori de Sousa | Karol |
| Serhio Akosta | Kumaće |
| Aurora Klavel | Mama Lupe |
| Ignasio Gvadalupe | Probisvet |
| Haime Lozano | Eladio Gonzales |
| Esperanza Rendon | Vilma |
| Aleida Nunjez | Migelina |
| Rafael Rohas | Herardo Montijel |
| Valentino Lanus | Havijer Mendijeta |
| Migel de Leon | Hose Ramon Martines |
| Sokoro Bonilja | Neli |
| Sandra Montoja | Isel |
| Agustin Arana | Oropo |
| Arturo Munjoz | Maks |
| Raul Ramirez | Otac Pedro |
| Danijel Kontinente | Huan Pablo Gerero |
| Behamin Islas | Liborio |
| Hustein Roustand | Gonzalito Gonzales |
| Gabrijel Roustand | Zamora |
| Ilejana Monserat | Teresita |
| Manuel Ravijela | Benito |
| Roberto Vander | Anhel |
| Liza Viljert | Huanita Lopez Fuster |
| Karlos Amador | Serhio |
| VeroniKa sa K | Rut |
| Patrisija Romero | Doris |

Eksterni linkovi
----------------

* Página de alma-latina.net
* Página oficial de esmas.com Arhivirano 2014-02-21 na Wayback Machine-u